קיצור ליקוטי מוהר"ן רסו
א. כְּשֶׁפּוֹגְמִין בְּמִצְוַת סֻכָּה עַל-יְדֵי-זֶה נוֹפְלִין מִשֶּׁפַע שֶׁל אָדָם לְשֶׁפַע שֶׁל בְּהֵמָה, וְעַל-יְדֵי-זֶה בָּא מִיתַת בְּהֵמוֹת וְחַיּוֹת בְּלֹא זְמַנָּם רַחֲמָנָא לִצְלָן:
ב. עַל-יְדֵי שֶׁמְּקַיְּמִין מִצְוַת סֻכָּה כָּרָאוּי עַל-יְדֵי-זֶה יוּכַל לַעֲסֹק בְּבִנְיָן וְלֹא יַזִּיק לוֹ, כִּי הָעוֹסְקִים בְּבִנְיָן מַזִּיק לָהֶם הַבִּנְיָן וְעַל-יְדֵי מִצְוַת סֻכָּה נִצּוֹלִין מִזֶּה:
ג. עַל-יְדֵי שֶׁנִּכְנָסִין בַּסֻּכָּה נַעֲשִׂים בְּעַצְמָן בְּחִינַת הַתּוֹרָה, כִּי מִבְּחִינַת סֻכָּה יוֹצֵאת הַתּוֹרָה:
קיצור ליקוטי מוהר"ן